[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 14.11.2006

COM(2006) 700 τελικό

2005/0042B (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης EK σχετικά με την

κοινή θέση του Συμβουλίου σχετικά με τη λήψη μιας απόφασης του Ευρωπαϊκού Κοινοβουλίου και του Συμβουλίου που καθιερώνει ένα πρόγραμμα κοινοτικής δράσης στον τομέα της καταναλωτικής πολιτικής (2007-2013)

2005/0042B (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης EK σχετικά με την

κοινή θέση του Συμβουλίου σχετικά με τη λήψη μιας απόφασης του Ευρωπαϊκού Κοινοβουλίου και του Συμβουλίου που καθιερώνει ένα πρόγραμμα κοινοτικής δράσης στον τομέα της καταναλωτικής πολιτικής (2007-2013)

(κείμενο που παρουσιάζει ενδιαφέρον για τον ΕΟΧ)

1. ΙΣΤΟΡΙΚΟ

Ημερομηνία διαβίβασης της πρότασης στο Ευρωπαϊκό Κοινοβούλιο και στο Συμβούλιο (έγγραφο COM(2005)115 – 2005/0042B (COD) | 13.04.2005 |

Ημερομηνία γνωμοδότησης της Επιτροπής των Περιφερειών: Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής | 16.02.2006 14.02.2006 |

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: | 23.03.2006 |

Ημερομηνία της αναθεωρημένης πρότασης της Επιτροπής (έγγραφο COM(2006) 235) | 24.05.2006 |

Ημερομηνία της πολιτικής συμφωνίας στο Συμβούλιο: | 25.09.2006 |

Ημερομηνία έκδοσης της κοινής θέσης: | 13.11.2006 |

2. ΑΝΤΙΚΕΙΜΕΝΟ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Το πρόγραμμα αποσκοπεί να συμβάλει στην προστασία της ασφάλειας και των οικονομικών συμφερόντων των καταναλωτών και στην προώθηση του δικαιώματός τους στην ενημέρωση και την εκπαίδευση. Παρέχει τη δυνατότητα στην ΕΕ να συμπληρώνει, να στηρίζει και να παρακολουθεί τις πολιτικές των κρατών μελών, να υποστηρίζει τις οργανώσεις των καταναλωτών, να επιβάλει την εφαρμογή της κοινοτικής νομοθεσίας για τους καταναλωτές της ΕΕ και να βοηθά τους ευρωπαίους καταναλωτές ώστε να καταστούν ενεργοί συντελεστές της εσωτερικής αγοράς. Το πρόγραμμα για το 2007-2013 θα έχει δύο κύριους στόχους: τη διασφάλιση υψηλών επιπέδων προστασίας του καταναλωτή μέσω αποτελεσματικής εκπροσώπησης των συμφερόντων του καταναλωτή και τη διασφάλιση της αποτελεσματικής εφαρμογής των κανόνων προστασίας του καταναλωτή, ήτοι μέσω επιβολής της εφαρμογής τους, συνεργασίας, ενημέρωσης, εκπαίδευσης, και επανορθωτικών μέτρων.

Αυτοί οι στόχοι θα επιτευχθούν μέσω ενός συνδυασμού ενεργειών και μέσων, σύμφωνα με τις προτεραιότητες που καθορίζονται στα ετήσια σχέδια εργασίας.

3. ΠΑΡΑΤΗΡΗΣΕΙΣ ΣΧΕΤΙΚΑ ΜΕ ΤΗΝ ΚΟΙΝΗ ΘΕΣΗ

Στις 25 Σεπτεμβρίου 2006, το Συμβούλιο κατέληξε ομόφωνα σε πολιτική συμφωνία επί του σχεδίου απόφασης για τη θέσπιση προγράμματος κοινοτικής δράσης στον τομέα της πολιτικής για τους καταναλωτές (2007-2013). Αυτό στηριζόταν σε μεγάλο βαθμό στην τροποποιημένη πρόταση της Επιτροπής που εκδόθηκε στις 24 Μαΐου 2006. Αυτή η τροποποιημένη πρόταση έλαβε υπόψη το σημαντικό έλλειμμα στον προϋπολογισμό του προγράμματος που προήλθε από τη διοργανική συμφωνία σχετικά με τις δημοσιονομικές προοπτικές, καθώς και από τις επίσημες απόψεις που διατυπώθηκαν από το Ευρωπαϊκό Κοινοβούλιο σε πρώτη ανάγνωση. Με αυτή την πρόταση, εισάγονται σημαντικές τροποποιήσεις στην αρχική πρόταση και γίνεται διαχωρισμός μεταξύ ενός προγράμματος δημόσιας υγείας και ενός προγράμματος πολιτικής για τους καταναλωτές.

Κατά τη διάρκεια της συζήτησης της τροποποιημένης πρότασης ορισμένα μέλη του Συμβουλίου διατύπωσαν επιφυλάξεις επί συγκεκριμένων σχεδίων, επί της θέσπισης Ευρωπαϊκού Προγράμματος Μεταπτυχιακού επιπέδου (Μάστερ) και επιδοτήσεων για υποτροφίες. Το Ευρωπαϊκό Κοινοβούλιο είχε επίσης επιφυλάξεις ως προς το ευρωπαϊκό πρόγραμμα μεταπτυχιακού επιπέδου (Μάστερ) καθώς και ως προς αποκεντρωμένες ενέργειες και ευάλωτους καταναλωτές.

Όλες οι επιφυλάξεις των κρατών μελών άρθηκαν τελικά με στόχο την επίτευξη συμφωνίας δεδομένης της ανάγκης για έγκαιρη έγκριση του προγράμματος. Η κοινή θέση, κατά συνέπεια, αντικατοπτρίζει τα αποτελέσματα αυτών των διοργανικών επαφών και υποστηρίζεται από την Επιτροπή.

4. ΣΥΜΠΕΡΑΣΜΑ

Η Επιτροπή θεωρεί ότι η κοινή θέση που εγκρίθηκε 13.11.2006 ομόφωνα είναι σύμφωνη με τους ουσιώδεις στόχους και τη βασική προσέγγιση της τροποποιημένης της πρότασης. Σημειώνει ότι ο πρόεδρος της επιτροπής IMCO (Επιτροπή Εσωτερικής Αγοράς και Προστασίας των Καταναλωτών) του Ευρωπαϊκού Κοινοβουλίου επιβεβαίωσε ότι εφόσον το Συμβούλιο καταλήξει σε πολιτική συμφωνία στη βάση του κειμένου συμβιβασμού της Προεδρίας, θα συστήσει στην επιτροπή την έγκριση της κοινής θέσης χωρίς τροπολογίες. Επομένως, η Επιτροπή μπορεί να υποστηρίξει την κοινή θέση η οποία αντικατοπτρίζει τη συμφωνία που επετεύχθη μεταξύ των τριών θεσμικών οργάνων.